**METODOLOGIA DE SELECŢIE A PARTENERILOR**

**PENTRU APELURILE PRIVIND PREGĂTIREA DOCUMENTAȚIILOR TEHNICO - ECONOMICE**

1. **Scopul metodologiei**

Prin prezenta metodologie se definește, descrie și explică procesul de selecție al partenerilor de către Agenția de Dezvoltare Regională Nord-Vest în vederea depunerii cererilor de finanțare pentru apelurile de proiecte din cadrul Programului Regional Nord-Vest 2021-2027, în vederea accesării sprijinului financiar cu scopul pregătirii documentațiilor tehnico-economice pentru proiecte care vizează următoarea perioadă de programare.

Scopul prezentei metodologii este de a asigura un cadru transparent al procesului de selecție a partenerilor pe baza fișelor de proiect depuse de potențialii parteneri- solicitanți de finanțare în scopul obținerii sprijinului financiar pentru pregătirea documentațiilor tehnico-economice care vizează următoarea perioadă de programare.

Autoritatea de Management pentru Programul Regional Nord-Vest 2021-2027 acordă sprijin financiar pentru pregătirea documentațiilor tehnico-economice a proiectelor de din **următoarele domenii de intervenție**:

* Eficiență energetică;
* Infrastructură verde - municipii reședință de județ;
* Infrastructură verde - altele decât municipiile reședință de județ;
* Mobilitate urbană - municipii reședință de județ (investiții în infrastructură);
* Mobilitate urbană - altele decât municipiile reședință de județ (investiții în infrastructură);
* Infrastructură rutieră de interes județean, inclusiv investiții în siguranța infrastructurii rutiere;
* Infrastructură educațională (creșe, grădinițe, școli, licee teoretice / vocaționale / tehnice; campusuri educaționale);
* Regenerare urbană - municipii reședință de județ;
* Regenerare urbană - altele decât municipiile reședință de județ;
* Conservarea și protecția patrimoniului - mediul  urban  și rural (localizat în mediul urban care vizează intervenții asupra monumentelor istorice de grupa A inclusiv UNESCO și grupa B; localizat în mediul rural care vizează intervenții asupra monumentelor istorice de grupa A inclusiv UNESCO);
* Turism mediul urban și rural (inclusiv infrastructură all-season).

Prin apelurile de proiecte se acordă sprijin financiar pentru elaborarea **pachetelor de documentații** tehnico-economice (cheltuieli eligibile):

* studiul de fezabilitate sau documentația de avizare a lucrărilor de intervenții (SF/DALI) + proiect pentru autorizarea/desființarea executării lucrărilor (DTAC/DTAD) + proiectul tehnic de execuție (PTE).
* proiect pentru autorizarea/desființarea executării lucrărilor (DTAC/DTAD) + proiectul tehnic de execuție (PTE).
* proiectul tehnic de execuție (PTE)

**Categorii de cheltuieli neeligibile**

Următoarele categorii de cheltuieli prevăzute la art. 10 din HG nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă nu sunt eligibile:

1. cheltuielile prevăzute la art. 64 din Regulamentul (UE) 2021/1060;
2. cheltuielile efectuate în sprijinul relocării potrivit art. 66 din Regulamentul (UE) 2021/1060;
3. cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;
4. cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;
5. cheltuielile excluse de la finanțare potrivit art. 9 din Regulamentul (UE) 2021/1056;
6. achiziția de echipamente de transport, autovehicule sau mijloace de transport second-hand;
7. amenzi, penalități, cheltuieli de judecată și cheltuieli de arbitraj;
8. cheltuielile efectuate peste plafoanele specifice stabilite de autoritățile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
9. cheltuielile excluse de la finanțare de autoritățile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022, corespunzător specificului programului și particularităților operațiunilor;
10. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același regulament;

În plus, sunt neeligibile:

a) cheltuieli pentru consultanță (capitolul 3.7 din deviz)

b) cheltuieli pentru asistență tehnică (capitolul 3.8 din deviz)

c) cheltuieli care vizează exclusiv actualizarea unor documentații tehnico-economice existente

1. **Bugetul și valori maxime eligibile pentru documentațiile tehnico-economice**

|  |  |  |  |  |  |  |
| --- | --- | --- | --- | --- | --- | --- |
| **Domeniu vizat/tipologie investiții** | **Alocare FEDR**  **(euro)** | | **Alocare BS**  **(euro)** | | **Alocare totală (euro)** | **Buget maxim eligibil/DTE (euro)** |
| Eficiență energetică | 637.500,00 | | 112.500,00 | | 750.000,00 | 75.000,00 |
| Infrastructura verde - municipii reședință de județ | 255.000,00 | | 45.000,00 | | 300.000,00 | 50.000,00 |
| Infrastructura verde – altele decât municipiile reședință de județ | 595.000,00 | | 105.000,00 | | 700.000,00 | 50.000,00 |
| Mobilitate urbană - municipii reședință de județ | 765.000,00 | | 135.000,00 | | 900.000,00 | 150.000,00 |
| Mobilitate urbană - altele decât municipiile reședință de județ | 935.000,00 | | 165.000,00 | | 1.100.000,00 | 100.000,00 |
| Infrastructura rutieră | 1.487.500,00 | | 262.500,00 | | 1.750.000,00 | 291.666,67 |
| Infrastructura educațională (creșe, grădinițe, școli, licee teoretice/vocaționale/tehnice | 375.000,00 | | 375.000,00 | | 750.000,00 | 50.000,00 |
| Campus educațional | 250.000,00 | | 250.000,00 | | 500.000,00 | 500.000,00 |
| Regenerare urbană - municipii reședință de județ | 510.000,00 | | 90.000,00 | | 600.000,00 | 100.000,00 |
| Regenerare urbană - altele decât municipiile reședință de județ | 1.190.000,00 | | 210.000,00 | | 1.400.000,00 | 75.000,00 |
| Patrimoniu urban | 255.000,00 | | 45.000,00 | | 300.000,00 | 100.000,00 |
| Turism urban | 282.570,00 | | 49.865,36 | | 332.435,36 | 50.000,00 |
| Infrastructură turistică all season - urban | 850.000,00 | | 150.000,00 | | 1.000.000,00 | 1.000.000,00 |
| Patrimoniu rural | 325.070,00 | | 57.365,36 | | 382.435,36 | 100.000,00 |
| Patrimoniu (situri) UNESCO - rural | 425.000,00 | | 75.000,00 | | 500.000,00 | 500.000,00 |
| Turism rural | 637.500,00 | | 112.500,00 | | 750.000,00 | 50.000,00 |
| Infrastructură turistică all season - rural | 212.500,00 | | 37.500,00 | | 250.000,00 | 250.000,00 |
| **TOTAL** | | **9.987.640,00** | | **2.277.230,72** | **12.264.870,72** | **-** |

1. **Strategii relevante**

• Agenda 2030 pentru dezvoltare durabilă;

• Strategia Uniunii Europene privind drepturile persoanelor cu dizabilități 2021-2030: O Uniune a egalității;

• Inițiativa “New European Bauhaus”;

• Strategia pe termen lung a României pentru reducerea emisiilor de gaze cu efect de seră — România Neutră în 2050;

• Strategia națională privind adaptarea la schimbările climatice pentru perioada 2024-2030, cu perspectiva anului 2050;

• Strategia de Devoltare teritorială a Romaniei 2035 - aplicabil proiectelor din toate domeniile de investiții;

• Strategia Naționala pentru dezvoltarea turismului 2023-2035;

• Comunicarea Comisiei Europene COM(2021) 573 final – „The New European Bauhaus: Beautiful, Sustainable, Together”, ca parte a Pactului Verde European (European Green Deal);

• NEB Investment Guidelines

• „Ghidul de bună practică pentru dezvoltarea de infrastructuri verzi-albastre” (noiembrie 2025).

1. **Structura apelului și modalitatea de depunere a fișelor de proiect**

În conformitate cu prevederile Ghidului solicitantului *„Sprijin pentru pregătirea documentațiilor tehnico-economice pentru proiecte care vizează următoarea perioadă de programare”* , solicitant eligibil în cadrul prezentelor apeluri este parteneriatul dintre  Agenția de Dezvoltare Regională Nord-Vest și entitățile selectate drept parteneri în proiect, în funcţie de domeniul de intervenţie, conform tabelului de mai jos.

|  |  |
| --- | --- |
| **Domeniu de intervenție** | **Solicitanți eligibili** |
| Eficiența energetică | Parteneriatul dintre Agenția de Dezvoltare Regională Nord-Vest cu:  - autorități publice locale (UAT-uri);  - autorități publice centrale și instituții care au în subordine unități sanitare publice proprii;  - instituții de cultură; |
| Dezvoltarea și îmbunătățirea infrastructurii verzi - **Municipii reședință de județ** | Parteneriatul dintre Agenția de Dezvoltare Regională Nord-Vest cu:  -UAT Municipiu reședință de județ;  - UAT MRJ și comune din ZUF;  - UAT MRJ și UAT județ;  - Asociație de Dezvoltare Intercomunitară (ADI) – Zona Metropolitană. |
| Dezvoltarea și îmbunătățirea infrastructurii verzi - **orașe și municipii, altele decât municipiile reședință de județ** | Parteneriatul dintre Agenția de Dezvoltare Regională Nord-Vest cu:  - UAT județ;  - UAT Municipiu, altul decât reședință de județ;  - UAT Oraș;  - UAT Comună din componența Zonelor Urbane Funcționale (ZUF) aferente Municipiilor reședință de județ, limitrofe acestora;  - Asociație de Dezvoltare Intercomunitară (ADI) – Zona Metropolitană. |
| Mobilitate urbană – Municipii reședință de județ | Parteneriatul dintre Agenția de Dezvoltare Regională Nord-Vest cu:  - UAT Municipiu reședință de județ;  - UAT MRJ-uri și UAT comune din ZUF;  - Asociație de Dezvoltare Intercomunitară (ADI) – Zona Metropolitană. |
| Mobilitate urbană – orașe și municipii, altele decât municipiile reședință de județ | Parteneriatul dintre Agenția de Dezvoltare Regională Nord-Vest cu:  - UAT Municipiu, altul decât reședință de județ;  - UAT Oraș;  - UAT Comună din componenţa Zonelor Urbane Funcționale (ZUF) aferente Municipiilor reşedinţă de judeţ, limitrofe acestora;  - UAT MRJ și UAT Comune din componenţa ZUF aferente municipiilor reşedinţă de judeţ, limitrofe acestora;  - Asociație de Dezvoltare Intercomunitară (ADI) – Zona Metropolitană. |
| Infrastructură rutieră de interes județean | Parteneriatul dintre Agenția de Dezvoltare Regională Nord-Vest cu:  - UAT Județ  -UAT Municipiu reședință de județ/municipiu/oraș/comună  - UAT Județ și UAT Municipiu reședință de județ/municipiu/oraș/comună;  - Asociație de Dezvoltare Intercomunitară (ADI) – Zona Metropolitană. |
| Infrastructura educațională (creșe, grădinițe, școli, licee teoretice/vocaționale/tehnice, universitar) | Parteneriatul dintre Agenția de Dezvoltare Regională Nord-Vest cu:  - UAT Municipiu reședință de județ (MRJ);  - UAT municipiu, altele decât MRJ;  - UAT oraș;  - UAT comună;  - instituții ale APL care au primit în administrare infrastructura educațională; |
| Regenerare urbană – **Municipii reședință de județ** | Parteneriatul dintre Agenția de Dezvoltare Regională Nord-Vest cu:  - UAT Municipiu reședință de județ (MRJ);  - UAT Municipiu reședință de județ (MRJ)-uri și comună din ZUF;  - MRJ și UAT județ;  - Asociație de Dezvoltare Intercomunitară (ADI) – Zona Metropolitană. |
| Regenerare urbană - **orașe și municipii, altele decât municipiile reședință de județ** | Parteneriatul dintre Agenția de Dezvoltare Regională Nord-Vest cu:  - UAT Județ;  - UAT Municipiu, altul decât reședință de județ;  - UAT Oraș;  - UAT Comună din componenţa Zonelor Urbane Funcționale (ZUF) aferente Municipiilor reşedinţă de judeţ, limitrofe acestora;  - Asociație de Dezvoltare Intercomunitară (ADI) – Zona Metropolitană. |
| Conservarea patrimoniului cultural și istoric - mediul urban | Parteneriatul dintre Agenția de Dezvoltare Regională Nord-Vest cu:  - Unitate administrativ teritorială (Municipiu reședință de județ/municipiu/oraș/județ);  -unități de cult; |
| Infrastructura de turism -mediul urban | Parteneriatul dintre Agenția de Dezvoltare Regională Nord-Vest cu:  - Unitate administrativ teritorială (municipiu reședință de județ municipiu/oraș/județ); |
| Conservarea patrimoniului cultural și istoric - mediul rural | Parteneriatul dintre Agenția de Dezvoltare Regională Nord-Vest cu:  -Unitate administrativ teritorială (comună/județ).  - unități de cult; |
| Infrastructura de turism -mediul rural | Parteneriatul dintre Agenția de Dezvoltare Regională Nord-Vest cu:  - Unitate administrativ teritorială (comună/județ); |

Selecția partenerilor se realizează cu respectarea principiilor transparenței, tratamentului legal, nediscriminării și utilizării eficiente a fondurilor publice, parcurgandu-se urmatoarele etape:

1. **Depunerea fișelor de proiect**

Agenția de Dezvoltare Regională Nord-Vest, în calitate de lider de parteneriat, aplică prezenta procedură de selecție a partenerilor, în baza unei fișe de proiect (**Anexa 1** la prezenta Metodologie) și a tuturor documentelor justificative solicitate la momentul depunerii.

Fișele de proiect vor fi transmise în format electronic în cadrul secțiunii special dedicate în acest sens pe site-ul Agenției de Dezvoltare Regională Nord-Vest (<https://www.nord-vest.ro/>).

Perioada de depunere a fișelor de proiect este \_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Etapa de evaluare a fișelor de proiect**

Fișele de proiect care, în urma autoevaluării, ating pragul de excelență de 70 de puncte, vor fi evaluate de către ADR Nord-Vest în funcție de ordinea de depunere, fiind selectate cele care obțin cel puțin 70 de puncte pe baza criteriilor de selecție, iar entitățile care depun respectivele fișe de proiect vor fi selectate ca parteneri, în limita bugetului alocat per apel.

Restul fișelor de proiect care, conform autoevaluării, nu ating cel puțin 70 de puncte, vor fi evaluate de către ADR Nord-Vest în ordinea depunerii, fiind realizată ierarhia în ordinea descrescătoare a punctajului obținut în urma evaluării de către ADR Nord-Vest pe baza criteriilor anterior menționate. Vor fi selectate entitățile care sunt ierarhizate pe baza punctajelor în limita bugetului alocat pentru apelul de proiecte, și a respectării pragului minim de calitate de 50 de puncte. Departajarea proiectelor cu același punctaj se realizează după ordinea depunerii proiectului.

Fișele de proiect care obțin mai puțin de 50 de puncte sunt respinse.

În cadrul acestei etape se verifică criteriile de selecție în acord cu grila de evaluare propusă (**Anexa 2 l**a prezenta metodologie), anume:

* Relevanța fișei de proiect;
* Tipul de documentație vizată de proiect;
* Solidaritatea justificării tehnico-economice;

În aceasta etapă, experții desemnați cu verificarea/analiza fișelor de proiect au posibilitatea să solicite clarificări.

Corespondența cu solicitanții se va realiza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prin e-mail la adresa\_\_\_\_\_\_\_\_\_\_\_\_. Experții evaluatori vor întocmi un Raport de Selecție care va cuprinde toate fișele de proiect care urmează să fie finanțate, precum și o listă de rezervă.

1. **Selecția partenerilor**

În urma evaluării, se întocmește Raportul de selecție al partenerilor și Lista partenerilor pentru fiecare domeniu în parte.

1. **Semnarea acordurilor de parteneriat**

Solicitanții la finantare care au fost selectați vor încheia un acord de parteneriat cu Agenția de Dezvoltare Regională Nord-Vest, în calitate de lider.

**După semnarea acordurilor de parteneriat se realizează depunerea proiectelor în sistemul informatic MySMIS2021 în cadrul apelurilor din cadrul Programului Regional Nord-Vest 2021-2027, prin colaborare între lider și parteneri.**




Figura 1 – Procesul de selecție al partenerilor pentru apelul *„Sprijin pentru pregătirea documentațiilor tehnico-economice pentru proiecte care vizează următoarea perioadă de programare”* și depunerea proiectelor în apelurile necompetitive din PR NV 2021-2027

**Descrierea criteriilor de selecție**

În etapa de selecție a partenerilor, se vor evalua și puncta criteriile de selecție, în conformitate cu prevederile **Anexei 2** la prezenta metodologie - Grila de evaluare tehnică și financiară. În funcție de criteriul evaluat, solicitantul spre finanțare va furniza următoarele informații și va transmite următoarele documente justificative:

|  |  |  |  |
| --- | --- | --- | --- |
| **Criteriu evaluat** | **Detaliere criteriu** | **Documente justificative necesare** | **Observații** |
| **Corelarea investițiilor proiectului cu prevederile strategice de la nivel european/ naţional/regional/local**  (maxim 10 puncte) | Asigurarea alinierii intervențiilor din proiect cu direcțiile principale de dezvoltare prezentate în documente strategice relevante la nivel european/național pentru orizontul de timp 2028-2034 | N/A  Solicitantul la finanțare va detalia modalitatea de îndeplinire a acestui criteriu în secțiunea special dedicată în acest sens din Fișa proiectului. | O selecție a documentelor strategice relevante pentru orizontul de timp post 2027 este prezentată în Ghidul solicitantului și nu are caracter exhaustiv.  Solicitantul la finanțare poate prezenta și alte documente strategice relevante pentru orizontul de timp 2028-2034 cu care proiectul se aliniază/pentru care contribuie la realizarea obiectivelor prevăzute din punct de vedere strategic). |
| **Caracterului complementar al proiectului**  (maxim 25 puncte) | Asigurarea unor sinergii de dezvoltare la nivel local/regional cu alte proiecte finanțate în perioada 2014-2027 | N/A  Solicitantul la finantare va detalia modalitatea de îndeplinire a acestui criteriu în secțiunea special dedicată în acest sens din Fișa proiectului. |  |
| **Soluţia tehnică propusă prin proiect a făcut / va face obiectul unui concurs de soluţii**  (maxim 10 puncte) | Sprijinirea proiectelor cu un grad ridicat de inovare, transparență, competitivitate și fundamentare solidă a investițiilor ulterioare | În funcție de stadiul proiectului, se vor prezenta:  a) Achiziție nelansată - Declarația unică cu asumarea includerii concursului de soluții ca formă de atribuire a contractului de servicii;  b) Achizitie lansată - anunțul de participare, documentația de concurs, procese-verbale, raportul procedurii, decizia de atribuire sau alte acte echivalente, în funcție de etapa procedurii; |  |
| **Utilizarea masurilor digitale de modelare și management al informațiilor, care asigură coordonarea interdisciplinară și interoperabilitatea datelor (BIM sau echivalent)** | Sprijinirea proiectelor cu un grad ridicat de digitalizare și interoperabilitate a datelor | Solicitantul de finanțare va prezenta documente justificative relevante, în funcție de stadiul procedurii de achiziție a serviciilor de proiectare, după cum urmează:  a) Situația în care contractul de servicii de proiectare este semnat: contractul de proiectare, din care să rezulte explicit utilizarea metodologiei BIM sau a unei metode echivalente;  b) Situația în care achiziția pentru servicii de proiectare este lansată Documentația de atribuire aferentă achiziției (fișa de date, caietul de sarcini, cerințele tehnice, etc);  c) Situația în care achiziția pentru servicii de proiectare nu este lansată: Declarația unică cu asumarea includerii acestui criteriu în specificațiile tehnice ale proiectului. |  |
| **Includerea măsurilor și principiilor NEB (New European Bauhaus)** | Sprijinirea proiectelor care conferă o viziune integrată asupra dezvoltării și se aliniază viziunii promovate de Comisia Europeană privind integrarea designulului, sustenabilității și incluziunii sociale | a) Situația în care contractul de servicii de proiectare este semnat - se va prezenta contractul de proiectare din care reiese abordarea integrată a conceptului NEB.  b) Situația în care achiziția pentru servicii de proiectare este lansată - se va prezenta documentația de atribuire (fișa de date, caietul de sarcini, cerințele tehnice, etc.) din care să rezulte explicit că obiectul contractului de proiectare include cerințe referitoare la aplicarea principiilor NEB (de exemplu: integrarea sustenabilității, a designului incluziv, a soluțiilor verzi și a calității estetice a spațiului construit);  c)Situația în care achiziția pentru servicii de proiectare nu este lansată : Declarația unică cu asumarea includerii acestui criteriu în specificațiile tehnice ale proiectului. |  |
| **Tipul de documentație vizată prin proiect** | Promovarea proiectelor cu un grad ridicat de maturitate | a) Situația în care contractul de servicii de proiectare este semnat - se va prezenta contractul de proiectare  b) Situația în care achiziția pentru servicii de proiectare este lansată - se va prezenta documentația de atribuire (fișa de date, caietul de sarcini, cerințele tehnice, etc.)  c) Situația în care achiziția pentru servicii de proiectare nu este lansată: Declarația unică cu asumarea solicitantului |  |
| **Soliditatea justificarii tehnico-economice** | Asigurarea unui cadru calitativ și justificat de selecție a soluției tehnice | Solicitantul va completa secțiunea din Fișa de proiect cu detaliile necesare care să justifice necesitatea investiției, cu includerea tuturor aspectelor relevante pentru dovedirea în ceea ce privește îndeplinirea criteriului. | Se evaluează măsura în care solicitantul prezintă coerent problema/nevoia reală ce urmează a fi adresată și oferă date, argumente sau evidențe preliminare care susțin necesitatea intervenției.  (Se evaluează dacă obiectivele proiectului sunt direct legate de problema descrisă, dacă sunt formulate realist și dacă se justifică prin impactul preconizat asupra nevoii identificate) |

**Lista documentelor necesare pentru depunerea proiectului, în vederea selectării pentru calitatea de partener:**

* Fișa de proiect;
* Documentele statutare ale entității solicitante;
* Documentele relevante pentru reprezentantul legal;
* Declarația unică a solicitantului;
* Mandatul special/împuternicirea specială pentru semnarea anumitor documente anexate la cererea de finanțare (dacă este cazul), conform legii;
* Documente justificative privind documentația tehnico-economică pentru care se solicită finanțare;
* Centralizator privind justificarea costurilor eligibile aferente proiectului (Anexa III.4) și documentele justificative care au stat la baza stabilirii costurilor eligibile aferente proiectului;
* Acordul privind implementarea proiectului în parteneriat și hotărârea/hotărârile/decizia privind aprobarea acestuia (Anexa III.3 la Ghidul Solicitantului).
* Orice document ce poate oferi informații suplimentare în etapa de evaluare.